Publication: Magyar Közlöny
Issue: MK-2001-114 (Year: 2001, Number: 114)
Era: 1990-2004
Section: és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény
Paragraph Index: 490

(3) A jelentés a rendelet melléklete szerinti „Lelőhelybejelentő adatlap”-ból és szöveges részből áll. Az adatlapot minden lelőhelyről külön kell kitölteni. A szöveges rész tartalmazza a feltárás menetét, költségeit, a feltárt terület nagyságát, a leletek elhelyezését és a lelőhely feltárás utáni állapotáról szóló adatokat. Összefoglalóan ismerteti a munkálatok lefolyását, az alkalmazott módszereket, az előkerült leleteket és a feldolgozástól várható tudományos eredményeket. A feltárás felelős vezetője a jelentésben javaslatot tehet a feltárás folytatására, illetve a feltárt terület védetté nyilvánítására vagy a védettség feloldására.

Source: https://magyarkozlony.hu/hivatalos-lapok/8f0434918a7f3f97d87a1ac5c8b02617feb0e1aa/dokumentumok/5a21eb5211bbca9808ee063225663b8db6ecbfc0/letoltes